मैले भेटेका प्रायः मानिसहरु पनि तपाईँले भनेझैँ आफ्ना पेसाप्रति असन्तुष्ट नै भेटिएका छन् । त्यसैले तपाईँको पर्यवेक्षणको आधिकारिकता छ भन्नु पर्ने देखिन्छ । तर, मेरो निजी अनुभव र अनुभूतिचाहिँ यस्तो छैन । आफ्नो पेसा बाट आजका मितिसम्म चाहिँ सन्तुष्ट छु रमाइरहेको छु । हो विगतमा राजनीति, पत्रकारिता, एनजीओको जागीर आदि गर्दाको बेलामा चाहिँ यस्तो सन्तुष्टिको अनुभूति हुँदैनथ्यो । आफ्ना उपर्युक्त दुईखाले अनुभव र अनुभूतिबाट मलाई के लाग्छ भने व्यक्तिको पात्रता र प्रकृति अनुरुपको पेसा भयो भनेचाहिँ त्यसले सुख दिने रहेछ !
